**Zirkuitu sinkrono** bat aldaketa bat egiteko orduan maiztasun erloju baten mende dagoen zirkuitu bat da; horri esker lortzen da geratutako aldaketak era ordenatu eta kontrolatu batean gertatzea. Biltegiratze memoria eta eragiketatzaile bezala *flip-flopak* erabiltzen dituzte, bit bakarra biltegiratu dezaketen elementu bitarrak.

Maiztasun erlojuaren seinalea
-----------------------------

Zirkuitu sinkrono baten maiztasun erlojuaren seinalea neurtzeko bi era nagusi daude:

### Mailaren arabera

Erlojuaren maiztasuna puntu maximoan dagoenean '1' balioa hartuko du, aldiz, maiztasun hori puntu minimoan dagoenean '0' balioa hartuko du. Ez da beharrezkoa puntu hori balio nulua izatea.

### Diferentziaren arabera

Maiztasuna puntu maximora doan einean '1' balioa hartuko du, kontrako prozesua egiterakoan '0' balioa.

*Flip-Flop*
-----------

### RS biegonkorra

R eta S sarrerak ditu eta *AND* eta *NOR* ate logikoei esker haren eragiketa burutzen du. Honekin batera C sarrera bat dago maiztasun erloju bezala.

R eta S seinaleak CLK seinalearekin AND eragiketa bat burutzen da eta horren emaitza beste seinalearekiko NOR eragiketa gurutzatuak egiten dira. Azkenengo emaitza Q eta Q' (NOT Q) dira.

RS flip - flop baten diagrama (CLK seinale gabe)

Egi taula| Egoera | R seinalea | S seinalea | CLK seinalea | Q seinalea |
| --- | --- | --- | --- | --- |
| 1 | x | x | 0 | Q |
| 2 | 0 | 0 | 1 | Q |
| 3 | 0 | 1 | 1 | 1 |
| 4 | 1 | 0 | 1 | 0 |
| 5 | 1 | 1 | 1 | - |

#### Egoeren azalpena

1. Egoera: CLK seinalea '0' balia duenez ez zaigu axola zein balio duten R eta S seinaleak zirkuituak '0' balioa aterako du.
2. Egoera: CLK seinalea batera dagoenez R eta S seinaleak eragiketa logikoak burutzen dituzte eta irteera bezala Q seinalea ateratzen da.
3. Egoera: Egoera: CLK seinalea batera dagoenez R eta S seinaleak eragiketa logikoak burutzen dituzte eta zirkuituak irteera bezala '1' baliodun seinalea ateratzen du.
4. Egoera: Egoera: CLK seinalea batera dagoenez R eta S seinaleak eragiketa logikoak burutzen dituzte eta zirkuituak irteera bezala '0' baliodun seinalea ateratzen du.
5. Egoera: CLK seinalea batera dagoenez R eta S seinaleak eragiketa logikoak burutzen dituzte eta bi seinaleen balioak '1' zirkuituak ez daki zer egin, aldi berean Q eta haren ezezkoa atera behar dituelako.

### D biegonkorra

D datuaren balioak erlojuaren mende daude, erlojua 1era dagoenean haren balioa pasatuko da, aldiz 0ra badago 0 balioa pasatuko du.

D flip - flop baten diagramaD datua eta haren aurkakoa (D') CLK seinalearekin AND eragiketa bat egiten da eta haren emaitza aurreko puntuan (RS *flip-flop*-a) hartutako R eta S seinale bezala aritzen dute, baina kasu honetan CLKrekin eragiketarik burutu gabe.

Egi taula| Egoera | D seinalea | CLK seinalea | Q seinalea |
| --- | --- | --- | --- |
| 1 | X | 0 | 0 |
| 2 | 0 | 1 | 0 |
| 3 | 1 | 1 | 1 |

#### Egoeren azalpena

1. Egoera: CLK seinaleak 0 balioa duenez ez zaigu axola zein balio daukan D seinaleak, zirkuituak '0' balioa aterako du.
2. eta 3. egoerak : CLK seinalea batera dagoenez zirkuitu integratuak D seinalearen balioa Q seinale bezala aterako du.

### JK biegonkorra

Erabilenetarikoa da, J eta K flagak ditu eta haien arteko NAND eragiketa egiten du Q emaitza ateratzeko. Honetaz aparte Q' (NOT Q) emaitza ere emaitza bezala ematen du.

JK flip - flop baten diagrama

Egi taula| Egoera | J seinalea | K seinalea | CLK seinalea | Q seinalea |
| --- | --- | --- | --- | --- |
| 1 | X | X | 0 | 0 |
| 2 | 0 | 0 | 1 | Egoera ez da aldatzen |
| 3 | 0 | 1 | 1 | 0 |
| 3 | 1 | 0 | 1 | 1 |
| 4 | 1 | 1 | 1 | Egoera aldatzen da |

#### Egoeren azalpena

1. Egoera: CLK seinaleak 0 balioa duenez ez zaigu axola zein balio dauzkaten J eta K seinaleak, zirkuituak '0' balioa aterako du.
2. Egoera: CLK seinaleak '1' balioa duenez J eta K seinaleen balioak hartzen dira.
3. Egoera: CLK seinaleak '1' balioa duenez J eta K seinaleen balioak hartzen dira eta zirkuitu integratuak Q irteera bezaja J seinalearen balioa ateratzen du.
4. Egoera: CLK seinaleak '1' balioa duenez J eta K seinaleen balioak hartzen dira eta hauen balioak '1' direnez zirkuitu integratuaren egoera aldatzen da.

### T biegonkorra

JK flip-floperan eraldatzearen ondorioz sortzen da, sarrera '0'n badago eta ertz erloju bat gertatzen bada balioa ez da aldatzen, baina sarrera 1ean badago aldaketa bat gertatzen da.

T flip - flop baten diagrama

Egi taula| Egoera | T seinalea | CLK seinalea | Q seinalea |
| --- | --- | --- | --- |
| 1 | 0 | Aldaketa | Egoera ez da aldatzen |
| 2 | 1 | Aldaketa | Egoera aldatzen da |

#### Egoeren azalpena

1. Egoera: CLK seinaleak aldaketa bat egiten du eta T seinalearen balioa '0' denez egoera ez da aldatzen.
2. Egoera: CLK seinaleak aldaketa bat egiten du eta T seinalearen balioa '1' denez egoera aldatzen da.

Erabilerak
----------

### Kontagailua

Zirkuitu elektronikoak sarrera bezala egon diren bultzadak hartzen ditu eta zenbaki bitar edo hamartar bat ateratzen du. Kontagailu bat sortzeko ohikoen diren flip-flopak aurreko atalean ikusitako JK flip-flopak dira.

#### Funtzionamendua

Erlojua era negatiboan dago, hau da, CLK seinalea '0' denean funtzionatuko du.

Lehenengo JK-ren CLK seinalea '0'ra dagoenean Q irteeratik J eta K sarrerekin egindako eragiketaren ondorioz ateratako emaitza ematen da eta emaitza generalaren 0. bitean gordetzen da. Q seinale hori 0 bada hurrengo JK flip-flopa pizten du eta eragiketa berdina burutzen da, baina kasu honetan emaitzaren 1. bitean gordetzen da.

Eragiketa hau burutuko da JK flip-flopen kopuruen arabera.

### Desplazamendu erregistroak

Bi mota daude, serietik paralelora doazenak eta aurkako eragiketa egiten dutenak baina biek gauza bererako balio dute. Zirkuitu mota horiek datuen eraldaketak egiteko balio dute eta gehien bat D flip-flopak erabiltzen dira.

#### Funtzionamendua

Paralelo/serie deplazamendu-erregistro batean X bit kopuruko zenbaki bat bidatzen da X D flip-flop kopurua duen zirkuitu batera, hori pisu gehien duen bitetik deskonposatzen hasten da eta bit bakoitza irteera ezberdin bakoitz batetik bidaltzen da.

Adibidea| Paraleloan (In) | Outx |
| --- | --- |
| 101 | 1 |
| 0 |
| 1 |

Serie/paralelo desplazamendu-erregistro batek aurreko paragrafoan ikusitakoaren kontrakoa egiten du, sarrera bezala hainbat lekuetatik bit bat jasotzen du eta D flip-flop batzuetatik pasa ostean zenbaki bitar bat bihurtuko du.

Adibidea| Seriean (Inx) | Out |
| --- | --- |
| 1 | 101 |
| 0 |
| 1 |

Erreferentziak
--------------

1. ↑   «Circuito Secuencial Síncrono. - Circuitos Secuenciales» *sites.google.com* (Noiz kontsultatua: 2020-11-01).
2. ↑   **(Ingelesez)** «RS Flip Flop» *Circuit Globe* 2015-12-17 (Noiz kontsultatua: 2020-11-03).
3. ↑   «D Flip-Flops» *hyperphysics.phy-astr.gsu.edu* (Noiz kontsultatua: 2020-11-03).
4. ↑   «J-K Flip-Flop» *hyperphysics.phy-astr.gsu.edu* (Noiz kontsultatua: 2020-11-03).
5. ↑   «T Flip-Flops» *hyperphysics.phy-astr.gsu.edu* (Noiz kontsultatua: 2020-11-03).
6. ↑   «Otros circuitos secuenciales» *tecno.iesvegadelturia.es* (Noiz kontsultatua: 2020-11-05).

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1186179

 |

* Wd Datuak: Q1186179

  


| * i
* e
* a
Elektronika digital |
| --- |
| Osagai elektronikoak | 
* Ate logiko
* Logika sekuentzial
* Sistema konbinazional
* Txip

 |
| Teoria | 
* Seinale digital
* Booleren aljebra
* Sintesi logiko
* Logika konputazional
* Konputagailu arkitektura
* Seinale digitalen prozesamendua
* Zirkuitu kommutazioen teoria

 |
| Diseinua | 
* Sintesi logiko
* Lekutze eta bideraketa
* Lekutze
* Bideraketa
* Register-transfer level
* Hardwarearen deskribapen hizkuntza
* Goi mailako sintesi
* Ekibalentzia formalen konprobaketa
* Zirkuitu sinkrono
* Zirkuitu asinkrono
* Automata finitu

 |
| Aplikazioak | 
* Hardware
* Hardware bidezko azelerazio
* Audio digital
* Irrati digital
* Argazkigintza digital
* Telefonia digital
* Bideo digital
* Zinema digital
* Telebista digital
* Literatura elektroniko

 |
| Diseinu arazoak | 
* Metaestabilitatea
* Pultsu ahul

 |